**Arbeidskontrakt**

- ***M****ålsetting – hva ønsker teamet å oppnå/utrette?*

- ***R****ollespørsmål – hvem skal gjøre hva i teamet?*

- ***P****rosedyrer – hvordan skal en drive teamarbeidet?*

- ***I****nterpersonlige spørsmål – hvordan er kjemien i teamet?*

**1.** **Mål/Visjon / Ambisjonsnivå**

Vi skal gjennomføre et designprosjekt og utarbeide en rapport med tilhørende prosessdokumentasjon innen 20.mars.

Vi har ett felles mål om en toppkarakter.

Prosjektet skal gjennomføres med like stort fokus på prosessen som rapporten, men viktigst er det å ha kundens behov i fokus.

Vi ønsker at alle gruppemedlemmene skal trives i prosjektet og gruppen bidrar til hverandres læring.

Viktigste kriterium for suksess er at kunden er tilfreds med resultatet og at akseptansetesten resulterer i aksept fra kundens side.

**2. Oversikt**

**2.1 Aktører**

Løsningen utvikles på oppdrag fra Westerdals, tiltenkt skolens elever.

Vi ønsker å levere en løsning som tilfredsstiller kravene til kunden og samtidig fokuserer på brukerens (studentenes) behov.

**2.2 Roller**

I MSF-rammeverket kan man grovt dele inn i 6 roller. Da vi er 4 (nå 3) på gruppen deler vi dette slik vi føler det blir logisk.

**Roller**

**Bjørn - Test**

- Testrolle: implementering etter at alle sider er kjent

**- Product Management**

- Sørge for at produktet lever opp til kundens og våre mål  
**Axel - Development**

- Utviklingsrollen: leveranse i henhold til spesifikasjonen  
  
**Jarle - Release Management**

-“Release”rolle: problemfri implementering

**- Program Management**

- Overordnet ansvar for at ting går på skinner  
  
**Delt rolle - User experience**  
Brukerrollen: forbedret brukeropplevelse/effektivitet

**3. Prosedyrer**

Vi har opprettet en gruppe på Facebook som vår primære kanal for kommunikasjon. Her har vi også lagt ut annen kontaktinformasjon som telefonnummer og GitHub informasjon. All kildekode skal samkjøres via Git. Dokumentasjon i binærform (.docx) synkroniserer vi gjennom Google docs.

Fravær (planlagt og ikke planlagt) skal meldes i god tid på – eller snarest mulig - til prosjektleder via Facebook.

Alle avgjørelser søkes løst ved konsensus. Ved uenighet avgjør flertallet i gruppen. Skulle vi av en eller annen grunn ikke komme til enighet, vil vi spørre veileder eller faglærer om inspill.

Alle skal bidra. Daglig oppmøte er en forutsetning. En forventer engasjement og aktiv deltakelse i forbindelse med gruppearbeid og møter.

Melding ved avvik. Dersom noen i gruppen har problemer med å utføre arbeidsoppgaver eller blir forhindret fra å møte opp til prosjektmøter og samlinger, meldes dette omgående til lederen

Vi møtes avholdes daglig, fortrinnsvis hverdager kl. 10.00, det er møteplikt.

På møter går vi kjapt gjennom arbeid til nå, og samkjører hva vi skal gjøre idag med prosjektplanen

Hvert enkelt gruppemedlem forplikter seg til å utføre arbeidsoppgavene som blir bestemt på møtene innen tidsfristene som blir satt.

Alle gruppemedlemmene må rapportere om avtalt / pålagt / utført arbeid på hvert møte. Særlig er dette viktig viss avvik oppstår.

Plagiat. ”Copy and Paste” aksepteres ikke, og fører til advarsel umiddelbart.

Konsekvenser ved brudd på arbeidskontrakten. Dersom et gruppemedlem ikke bidrar til at gruppen når målene som er beskrevet under pkt.1, misligholder sitt ansvar som er beskrevet under pkt.2 eller forsømmer prosedyrene beskrevet i pkt. 3 kan denne personen til slutt ekskluderes fra gruppen. Følgende prosedyre gjelder da:

Personen får en skriftlig advarsel med henvisning til hvilke punkter i arbeidskontrakten som er brutt.

Advarselen skal inneholde en tidsfrist for personen til å forbedre forholdene.

Ved tidsfristens utløp skal saken taes opp som eget punkt på et prosjektmøte, der det skal avgjøres om personen har forbedret seg tilstrekkelig til å fortsette i sin rolle i gruppen. Dette skal referatføres.

Ved ja, fortsettes prosjektet som planlagt. Advarselen strykes.

Ved nei omrokeres personens rolle og arbeidsoppgaver, dersom dette er hensiktsmessig.

Hvis punktet over ikke er hensiktsmessig, kontaktes veileder for råd. Hvis veileders råd er eksklusjon, kontaktes faglærer for et møte der en evt. eksklusjon blir endelig avgjort. Eksklusjonen skal være skriftlig og begrunnet.

**3.2 Arbeidskontrakten**. Ved revidering av arbeidskontrakten gjelder følgende prosedyre:

Revisjonen skal diskuteres på et prosjektmøte som eget punkt, som skal være angitt i møteinnkallingen.

Revidert utgave av arbeidskontrakten sendes til gruppemedlemmene for uttalelser.

Endelig godkjenning av gruppekontrakten skal være enstemmig.

**4. Interpersonlige spørsmål**

Vi skal respektere andres meninger men også si vår egen.

Den som tier samtykker.

Problemer diskuteres og løses av gruppen i fellesskap (konsensus) så sant det lar seg gjøre.

Ros og konstruktiv kritikk er ønskelig både på møter og ellers i prosjektet.

Etter hvert møte gjennomføres en tilbakemeldingsrunde der hvert gruppemedlem kort går igjennom hvordan vedkommende synes eget arbeid, samarbeid og sosialt samkvem i gruppen fungerer. Dette referatføres.

UNDERSKRIFTER

|  |  |  |  |
| --- | --- | --- | --- |
| Navn | Studentnummer | Dato | Signert |
| Jarle Farstad | 700273 | 13.03.2014 |  |
| Axel Semb |  | 13.03.2014 |  |
| Bjørn Reitzer Johannessen |  | 13.03.2014 |  |